For å få et boliglån gjør banken en helhetsvurdering av din økonomi og livssituasjon. Dette innebærer om du har fast jobb med stabil inntekt, hvor mye har du klart å spare og hva har du i egenkapital. Det inkluderer også om du skal kjøpe sammen med noen eller alene, om du har barn eller annet forsørgeransvar.  Det er mange faktorer som spiller inn i bankens totale bilde og vurdering av deg. Du må ha evne til å betale lånet, både på kort og lang sikt, og at du må ta høyde for en potensiell renteoppgang. Det er derfor viktig at du har egenkapitalen på plass.  Egenkapital er enkelt forklart de pengene du selv betaler inn for en ny leilighet. Det kan være arv, sparepenger eller gaver. Er du under 34 år i dag, må du ha 15% egenkapital for å få boliglån i banken. For deg betyr dette at du kan låne 85% av boligens verdi fra banken, og de siste 15% må du stille med selv.  Det finnes alternativer til egenkapitalen, dette kaller vi ofte tilleggssikkerhet. Enkelt forklart betyr det at noen stiller sin eiendom som sikkerhet for din eiendom. Dette betyr i praksis at banken tar inntil 15% pant i for eksempel dine foreldres bolig eller en konto med tilsvarende beholdning. Er kontoen pantsatt er ikke pengene tilgjengelig for eieren av kontoen.